Tygerberg-hospitaal óók aan die brand | Netwerk24
Deur Warda Meyer 13 September 2019 19:18
’n Brand het Vrydagaand by die Tygerberg-hospitaal in Parow uitgebreek.
Die Tygerberg-hospitaal, waar drie sale glo Vrydagaand ontruim moes word weens ’n brand in die gebou. Foto: Jonathan Lestrade
Netwerk24Foto: Jonathan Lestrade
Minstens drie sale moes glo ontruim word, terwyl dik rook in die hospitaal gehang het.
Die brand volg kort ná ’n ander brand Vrydagmiddag in die teater-gedeelte van die Mitchells Plain-daghospitaal.
Jermaine Carelse, woordvoerder van die brandweer-en-reddingsdienste in Kaapstad, het gesê brandbestryders is net ná 18:00 uitgeroep na die brand by die Tygerberg-hospitaal.
Lees ook: Bloem: Pasiënte word geskuif toe hospitaalsaal brand
Lees ook: KYK: Brand saai verwoesting by Mitchells Plain-hospitaal
“Ons voertuie het pas daar aangekom en ons wag nog vir verdere besonderhede,” het Carelse gesê.
’n Lid van die publiek, wat by die hospitaal was, het gesê drie sale is glo ontruim.
“Dit klink asof dit ’n elektriese brand is en daar is nie vlamme nie, maar baie rook,” het die vrou gesê.
Pasiënte en personeel is veilig en word na ander hospitale vervoer.
Meer oor: Tygerberg-Hospitaal | Parow | Brand